經數: 一八五三

經名: 大乘玄論卷第一

頁數: 二一

上	欄

至遍義時. 還成眞諦. 單家之中道. 正盡有無

二. 未能盡不二. 遍家錄整中道. 盡不二也. 二者

單明義卽勝. 遍明義義悉劣. 所以然者. 遍假之

有無. 猶是前單假之有義. 遍中之非有非無.

猶是前單假之無義. 遍之非二非不二. 猶是

前單中之非有非無也. 但前直言有. 便攝得

有無. 只直言無. 攝得非有非無. 只言非有非

無. 便攝得非二非不二. 言略意廣. 所以爲勝.

遍家中假. 言廣意劣. 所以有勝劣. 次明互相

出入有八句. 第一從單假入單中. 假有不名

有. 假無不名無. 入非有非無中道. 第二從單

中出單假. 非有假說有爲俗. 非無假說無爲

眞. 第三從遍假入遍中. 假二不名二. 假不二

不名不二. 入非二非不二中道. 第四從遍中

出遍假. 非二假說二爲俗. 非不二假說不二

爲眞. 第五從單假入遍中. 假有不名二. 假無

不名不二. 從假有無入非二非不二中道. 第

六從遍中出單假. 非二假說有爲俗. 非不二

假說無爲眞. 第七從遍假入單中. 假二不名

有. 假不二不名無. 從二不二入非有非無中

道. 第八從單中出遍假. 非有假說二爲俗. 非

無假說不二爲眞. 第三階就二諦論單遍有

兩. 一正明單遍. 二出入. 一者俗諦明單遍. 二

者眞諦明單遍. 假有是俗諦. 假無是眞諦. 是

單假. 遍者假有假不有. 是俗諦遍假. 假無假

不無. 眞諦遍假. 非有爲中道. 此是俗諦單中.

以非無爲中道. 此是眞諦單中. 非有非不有.

此是俗諦遍中. 非無非不無. 此是眞諦遍中.

第二明出入有三. 一就俗二就眞三交絡. 先

中	欄

就世諦明有八句. 第一從俗諦單假入俗諦單

中. 假有不名有. 卽是假有入非有. 第二從俗

諦單中出俗諦單假. 非有假說有. 第三從俗

諦遍假入俗諦遍中. 假有假不有入非有非

不有. 第四從俗諦遍中出俗諦遍假. 非有非

不有假說有非有. 第五從俗諦單假入遍中.

假有入非有非不有. 第六從俗諦遍中出單

假. 非有非不有. 假說爲假有. 第七從俗諦遍

假入單中. 假有不有入非有. 第八從俗諦單

中出遍假. 非有假說有不有. 第二就眞諦辨

有八句. 第一從眞諦單假入單中. 假無不名

無也. 第二從眞諦單中出單假. 非無假說無.

第三從眞諦遍假入遍中. 假無假不無. 非無

非不無. 第四從眞諦遍中出遍假. 非無非不

無假說無不無. 第五從眞諦單假入遍中. 假

無非無. 假無非不無. 第六從眞諦遍中出單

假. 非無非不無. 假說爲無. 第七從眞諦遍假

入單中. 假無不無入非無. 第八從眞諦單中

出遍假. 非無假說無不無. 交絡明出入有十

二句. 第一從俗諦單假入眞諦單中. 假有不

名無. 壞有入非無. 第二從眞諦單中出俗諦

單假. 非無假說有. 第三從眞諦單假入俗諦

單中. 假無不名有. 壞無入非有. 第四從俗諦

單中出眞諦單假. 非有假說無. 第五從俗諦

遍假入眞諦遍中. 假有假不有. 入非無非不

無. 第六從眞諦遍中出俗諦遍假. 非無非不

無. 假說有不有. 第七從眞諦遍假入俗諦遍

中. 假無假不無入非有非不有. 第八從俗諦

遍中出眞諦遍假. 非有非不有. 假說無不無.

下	欄

第九從眞諦單假入俗諦遍中. 假無不名有. 亦

不名不有. 卽是非有非不有. 第十從俗諦遍

中出眞諦單假. 非有非不有. 假說名爲無. 第

十一從俗諦單假入眞諦遍中. 假有不名無. 亦

不名非無. 卽是非無非不無. 第十二從眞諦

遍中出俗諦單假. 非無非不無假說名爲有

第七重明相卽. 次辨二諦相卽. 經有兩文. 若

使大經云世諦者卽第一義諦. 第一義諦卽

是世諦. 此直道卽作不相離. 故言卽. 此語小

寬. 若如波若經空卽是色色卽是空. 此意爲

切也. 開善明. 二諦一體. 用卽是卽. 龍光明.

二諦各體. 用不相離卽. 衆師雖多不出此二.

今難. 若二諦各體如牛角. 幷違諸經論. 不足

難也. 今問. 開善色卽空時. 爲色起時空與色

同起故言色卽空. 爲當色未起已有此空故

言色卽空耶. 若使色未起時. 已有卽色之空

者. 卽空本有. 色卽始生. 本與始爲異. 云何相

卽. 本有是常始有無常. 常無常異. 不得卽也.

若言常無常一體者. 燒俗時應燒眞諦. 俗生

滅時. 眞應生滅. 若言一體者. 俗卽眞時. 俗應

是常. 二諦但常. 若眞卽俗時. 眞應無常. 二諦

俱無常. 若是一體而言俗無常眞常者. 我亦

言. 一體故俗常眞無常. 次難. 汝色卽空. 爲有

分際爲無分際. 若有分際. 異體不得相卽. 若

無分際. 卽混成一體. 皆常皆無常. 無分際得

一卽失二諦. 有分際得二諦失相卽. 若爲通

耶. 龍光二諦異體. 開善一體. 今明. 二諦非一

非異. 離四句爲體. 亦明. 非一非異非不相離

卽非卽是卽. 離四句爲卽. 若於諦爲論. 謂二

經數: 一八五三

經名: 大乘玄論卷第一

頁數: 二二

上	欄

諦各體. 約兩情爲異若約無所有爲論. 空有

皆無所有. 故言一體. 若敎諦爲論. 約用有三

體. 約中道爲論. 終是一體. 問若爾與他一異

有何異耶. 答曰. 他人二諦定境定理定一定

異. 今明. 於諦如空華. 眼病故見空華. 無有一

異. 無華故不得言與空一體. 敎諦者. 非有非

無假說有無. 未曾有無. 不得有二體. 亦不的

言一體故與他人異. 旣無有無. 論何物卽不

卽. 四句皆流. 彼有色有空. 以色卽空故著前

難. 今明. 色畢竟空. 將何物卽空耶. 爲衆生見

色故. 言色卽空耳. 有一方言云. 假名說有爲

世諦. 假名說空爲眞諦. 旣明假有.  卽非有爲

有. 旣明假空. 卽非空爲空. 非有爲有. 非異空

之有. 非空爲空. 非異有之空. 非異空之有. 有

名空有. 非異有之空. 空名有空. 有名空有. 故

空有卽有空. 空名有空故. 有空卽空有

攝法第八. 論二諦攝法. 爲當盡不盡耶. 常有

三解. 第一莊嚴云. 二諦攝法不盡. 所以然者.

若是惑因感虛果. 此卽是世諦. 虛果故可空.

卽是 眞諦而常住佛果體非虛假. 故非世諦.

不復可空. 故非眞諦. 引仁王般若云. 超出二

諦外. □二開善解. 二諦攝盡. 故云. 法無不總

義無不該者. 眞俗之理. 舒之卽無法不是. 卷

之卽二諦爾已. 故大品云. 設有一法出過涅

槃者. 我亦說如幻如夢. 大涅槃空如來空. 第

五冶城解云. 佛果爲眞諦所攝而非俗諦. 所

以然者. 佛果是眞實之法. 無復虛假擧體妙

絶. 故眞諦. 擧譬如水本澄渟以風潮因緣故

生波浪. 若風息浪靜還復本水之淸. 內合本

中	欄

唯眞諦之理顯. 煩惱之風起致生死之浪. 生

死旣息. 還一眞之理故. 大經云. 世諦生死時

名生不生死者盡也. 不生死卽是佛果. 生滅

言世諦. 今□不同. 第一解佛果出二諦外者.

大品云. 不見有法出法性者. 是名與般若相

應. 今還有一法出二諦外. 卽非相應也. 不同

第二解者. 若言佛果爲二諦攝. 卽佛果定在

二諦之內. 定是有無. 成論云. 佛雖在世不攝

有無. 肉滅後耶. 中論云. 如來在世不言有與

無. 如來滅後不言有與無. 云何有無所攝也.

不同第三解者. 若言佛果唯是眞諦無世諦

者. 卽失機照之能也. 問今時所明二諦攝法

盡不盡耶. 解云. 大乘經具有二文. 此□是如

來方便爲緣之說. 有時爲緣說二諦攝法盡.

有時爲緣說攝法不盡. 具有盡不盡二種法

門也. 又欲令攝盡卽盡. 欲令攝不盡卽不盡.

無所妨□. 何者一家有單遍六種二諦. 前後

明三種二諦. 有時有三諦. 有諦無諦非有非

無中道第一義諦. 有時攝三諦爲二諦. 有無

□世諦. 非有非無爲第一義諦. 乃至二不二

爲世諦. 非二非不二爲第一義諦. 就此義得

無有出二諦. 問學佛二諦云何得失. 請爲陳

之. 答有十句. 一者定性二諦爲失. 因緣假名

二諦爲得. 問今只擧成論明三假義不墮失

門. 彼明. 三假爲世諦. 三假空爲眞諦. 卽三假

而常四忘. 卽四忘而常三假. 卽三假而常四

絶故. 有不自有. 卽四絶而常三假故. 空不自

空故非性義. 今問. 三假爲世諦四絶爲眞諦

者. 世諦之有爲待眞空. 彼答云. 世諦待眞諦

下	欄

者. 卽世諦爲能待. 眞諦爲所待. 二諦便是相

待假. 何得云三假爲世諦四絶爲眞耶. 若三

假世諦之有不待眞空者. 旣不相待. 便成自

性故不可答也. 眞諦之名爲是世諦攝爲眞

諦攝. 若是世諦攝者. 卽世諦還待世諦. 長還

待長. 若眞諦之名爲眞諦攝者. 眞諦無名. 何

得攝名. 問相待假者. 成實師云. 成已而待. 中

假師云. 待已而成. 此云何答. 不然. 論文自破

云. 未成云何待. 成已云何待. 今義待時卽是

成. 成時卽是待. 故無前後之失. 二者有無門.

山中興皇和上述攝嶺大朗師言. 二諦是敎.

又言. 五眼不見理外衆生及一切法. 此是二

諦外. 二諦不攝. 理內二諦. 宛然而有. 不解大

師意. 執理內理外有異. 三者有本無本門明

得失. 他無本今義有本. 不二正道. 是有無之

本. 華嚴云. 正法性遠離一切言語道. 一切趣

不趣. 悉皆寂滅性. 故非有非無非亦有亦無

非非有非非無. 故言遠離一切趣. 問何故以

二諦爲敎門. 答以有無爲敎略有五義. 一對

理明二諦是敎. 以理無二故非有非無. 今說

有說無故有無爲敎. 二者望聖人體. 有無未

曾有無. 今說有無. 此爲敎緣. 故有無爲敎. 三

者爲拔見. 舊義執有無是理. 由來旣久. 卽二

見根深難可傾拔. 攝嶺大師. 對緣斥病. 欲拔

二見之根令捨有無兩執故. 說有無能通不

二理. 有無非是畢竟. 不應住有無中. 有無爲

敎. 四者以有無是諸見根. 一切經論盛呵二

見. 斥於有無. 如凡夫著有二乘著無. 又愛多

者著有. 見多者著無. 又四見多者著有. 邪見

經數: 一八五三

經名: 大乘玄論卷第一

頁數: 二三

上	欄

多者執無. 又佛法中. 五百論師. 執有聞畢竟

空. 如刀傷心. 方廣執無不信因果. 又爲九十

六種外道所執不出有無. 諸佛出世復云有

無是二理者. 便增諸見心. 何由可拔. 故今明

有無是敎門. 能通不二之理. 不應住有無中.

以欲息諸見故. 經論明有無是敎門. 五者稟

敎之徒. 聞有無是敎. 能通正道. 超凡成聖. 故

有無是敎. 問以何文證二諦是敎. 答文處甚

多. 擧一經一論. 論云. 佛依二諦說法. 故二諦

爲敎. 大品云. 菩薩住二諦中. 爲衆生說法. 爲

著有者說空. 爲著空者說有. 經論佛菩薩皆

明二諦是敎. 問若以五義二文證二諦爲敎

者. 今亦以五難二文明二諦非數. 一者若二

諦是敎者. 佛說時卽有. 不說卽應無二諦. 若

爾本以二諦生於二智. 佛不說二卽無二智.

旣無二諦. 佛何所照有二智. 二者若世諦是

敎. 六度等行皆是世諦. 佛不說世諦卽無世

諦. 便無六度等行. 若爾但有詮敎法寶. 便無

涅槃法寶. 三者二諦爲境發生二智. 二諦名

境界法寶. 若二諦是敎. 但有詮敎法寶. 亦無

境界法寶. 若言敎生智故轉名境者. 佛不說

敎卽無敎可轉. 便無有境. 四者若二諦是敎.

色等萬法皆是世諦. 世諦旣是敎者. 色等萬

法亦應是敎. 若爾佛不說世諦. 卽無色等萬

法. 五者世諦是敎者. 世諦唯有敎火應無實

火用. 若火唯是敎. 口中說火卽應燒口. 次二

文證二諦非敎. 若言眞諦是敎者. 經云有佛

無佛性相常住. 而敎卽有佛方有. 無佛卽無.

何卽得常住. 經云十二因緣有佛無佛常自

中	欄

有之. 故知. 世諦非敎. 答諦有二種. 一於諦二

敎諦. 於諦者. 色等未曾有無. 而於凡是有名

俗諦. 約聖是空名眞諦. 於凡是有名俗諦故.

萬法不失. 於聖是空名眞諦故. 有佛無佛性

相常住. 敎諦者. 諸佛菩薩了色未曾有無. 爲

化衆生故說有無. 爲二諦敎. 欲令因此有無

悟不有無故. 有無是敎. 而舊義明二諦是理

者. 此是於諦耳. 於諦望敎諦. 非但失不二理.

亦失能表之敎. 問於凡是有旣失者. 於聖是

空亦是失不. 答一往對凡夫明聖爲得. 若望

敎諦皆是失也. 以色未曾有無而作有無解

故爲失. 問經云. 一切世諦若於如來卽是第

一義諦. 亦是失耶. 答一往於諦非但不得表

不二理. 亦不得能表之敎. 但是謂情所見耳.

若識兩種二諦. 卽五難自□. 問雖有此通. 猶

未可見今說色有無是敎諦者. 不說有無卽

無敎諦. 答以說爲敎者. 佛不說卽無敎諦也.

問若爾者唯□有二於諦耳. 卽無因緣有無.

答一切法常是二於諦有無. 亦□是因緣有

無. 若於二緣卽是二於諦有無. 諸佛菩薩了

此色卽因緣有無. 然於與敎未曾二於二敎.

若因緣有無未曾有無. 如此有無能不有不

無. 故名爲敎. 問他亦云因緣有無. 與今何異.

答今言因緣有無. 此是方便說耳. 聖爲敎化

衆生故. 說是有無. □此有無爲敎也. 他明道

理旣是有無. 故今不同. 但取此一意爲正答

也. 問有無望佛菩薩卽是因緣有無. 卽是因

緣境. 云何言是敎. 答是因緣有無可兩望之.

發智卽境. 能開不有不無不二卽是敎也. 問

下	欄

佛照有無有無名境. 佛說有無有無是敎門.

他亦云. 照有無有無是境. 說有無有無亦是

敎. 與今何異. 答他但得二於定性有無. 此有

無不得開不有不無故不敎也. 又因緣有無

是境耳. 定性有無非境也. 何者有不自有. 由

無故有. 無不自無. 由有故無. 是有由無故有.

有是無有. 悟此因緣有無. 能生二慧. 旣是定

性有無. 卽生斷常二見故不得名境也. 次說

不說門明得失. 他但明世諦說眞諦不說. 世

諦是三假. 假故可說. 眞諦是四絶. 絶不可說.

衆師同此一解. 今問. 世諦唯可說眞諦不可

說. 豈非定性耶也. 答今義世諦雖可說. 說卽

眞不可說. 眞不可說卽俗可說故. 非是定性.

問俗卽眞故不可說. 此爲是俗不可說爲是

眞不可說. 還是眞不可說者. 若爾卽俗無不

可說義. 豈非定性耶. 答今總觀經論. 具有四

句. 一世諦說眞不說. 二眞說世不說. 三俱說.

四俱不說. 此四句有多門. 今具□之. 一者世

諦說生滅. 眞諦不說生滅. 故云世諦說眞諦

不說也. 二眞諦說不生滅俗不說不生滅. 故

眞諦說世諦不說也. 三世諦說生滅眞諦說

無生滅. 故二諦俱說. 四世諦不說無生滅眞

諦不說生滅. 故二諦俱不說也. 問此四句出

何處. 答釋論初卷云. 人等世諦故有. 第一義

故無. 如法性等. 第一義故有. 世諦故無. 卽是

斯義. 二者明生滅. 此是世諦說. 不生滅是世

諦不說. 不生不滅是眞諦說. 非不生非不滅

是眞諦不說. 是卽二諦俱說俱不說也. 三者

說生滅說不生滅. 皆是世諦故說. 眞諦不說

經數: 一八五三

經名: 大乘玄論卷第一

頁數: 二四

上	欄

生滅. 亦不說不生不滅. 故云. 世諦說眞諦不

說也. 四眞諦說世諦不說者. 世諦雖說生滅

不生滅. 實無所說. 眞諦雖無所說. 而無所不

說. 問世諦雖說而無所說. 無所說卽入眞諦.

眞諦無所說. 而無所不說. 還是世諦. 何處有

世諦不說眞諦說耶. 答有所得定性義如此

耳. 世諦自是說. 若無所說卽屬眞諦. 眞諦自

無所說. 若有說還屬世諦. 如此眞俗皆是障

□法門. 今明. 諸佛菩薩無所得空有. 因緣無

□故. 空是有空. 有是空有. 空是有空. 雖空而

有. 有是空有. 雖有是空. 說是不說說. 不說是

說不說. 說是不說說故. 雖說而不說. 不說是

說不說故. 雖不說而常說. 故得世諦不說而

眞說也. 問中論云. 俗諦有言說. 第一義諦無

言說. 諸人言. 眞諦無名言. 一切名言皆是世

諦. 若言敎爲眞諦者. 言敎生滅故眞諦應生

滅. 若眞無生滅. 汝今何以言眞諦□是敎耶.

答不以言敎爲眞諦. 乃言. 說眞說俗故言眞

俗耳. 四者顯不顯明得失. 有所得有無. 定住

有無. 不能顯道. 無所得有無. 方能顯道故言

顯不顯門. 五者理敎得失門. 他但有理無敎.

今有理敎. 六者淺深門明得失. 他但明空有

爲二諦故淺. 今明四重二諦故言深. 七者理

內外門明得失. 一理外義. 二理內義. 若心行

理外故云理外. 心行理內故云理內. 八者無

定性門明得失. 如一色未曾自性. 亦非是假.

於性緣成性. 於假緣成假. 理內外得無得亦

然. 如一色未曾眞俗. 貪人見色爲淨. 不淨觀

人. 色爲不淨也. 九者約相待門明得失. 問此

中	欄

對治何人耶. 答凡有三義. 一爲學攝論人不

執三性存三無性理. 三性者依他分別眞實.

分別性者. 卽是六塵爲識. 所分別故言分別

性. 依他性者. 本識爲種子所依故名依他. 眞

實性者. 二無我眞如. 三無性者. 知塵無相故.

言分別無相性. 依他無生性者. 知本識無生

故言無生性. 知無我理無性故眞實無生性.

三論云無性法亦無. 他家不遣三無性. 今論

遣三無性故. 言皆得相待也. 十者泯得失門.

若見上來諸義爲失. 以無內外泯性假爲得.

故皆爲失. 若能無得無失. 不知何以目之. 强

稱爲得. 故以十門分別他今二義也

辨敎第九. 常途諸師. 頓漸無方三種判敎. 於

漸敎中有五時二諦. 初四諦敎時. 事理二諦.

般若敎時. 空有二諦. 淨名經褒貶二諦. 法華

經三一二諦. 涅槃敎常無常二諦也. 今義菩

薩聲聞藏判於佛敎. 今明. 小乘明事理二諦.

一切大乘經. 通明空有二諦. 問若爾者涅槃

經明. 空者二十五有. 不空者大涅槃. 以空爲

世諦. 以妙有不空爲第一義諦耶. 答此對三

修比丘昔日陸身滅智爲無餘涅槃. 今日妙

有不空. 非是判於二諦. 若汝所問. 何故經云

迦毘羅城空大涅槃亦空. 亦空幷空. 豈非空

爲第一義有爲世諦耶. 問四重二諦有文證

耶. 答文證甚多. 經云. 或說世諦爲第一義諦.

或說第一義爲世諦. 或說空有爲世諦. 非有

非無爲第一義諦. 問華嚴經爲是釋迦所說

耶. 答釋迦有兩名. 盧舍那釋迦. 盧舍那名普

遍淨. 乃是功德之名. 釋迦性名. 又見者不同

下	欄

有二佛. 故舍那在淨土說法. 釋迦在穢土說

法. 故約見者. 修者爲報佛短者化佛. 乃如此

方釋迦爲本. 十方分身釋迦爲跡. 故言. 舍那

爲本釋迦是跡耳

明同異第十. 有兩師. 一者空假名. 二者不空

假名. 不空假名者. 但無性實有. 假世諦不可

全無. 如鼠□栗. 第二空假名. 謂此世諦擧體

不可得. 若作假有觀. 擧體世諦. 作無觀之擧

體是眞諦. 如水中案爪手擧爪令體出. 是世

諦. 手案爪令體沒是眞諦. 今明義. 就此兩義

爲三階. 一往俱非前二解. 不同食栗者. 假有

法□不空. 假壁內空無性. 豈非卽有是空耶.

所以亦不同第二解者. 若沒擧體空. 卽無復

世諦. 若出時擧體俗有. 無復眞諦. 亦不得□

有時便空空時便有. 第二階會時. 亦□得會.

雖復有而空. 卽空而有. 但言空時. 亦不失有.

言有時. 亦不傷空. 還同第一不空世諦義. 而

未始有一有而不空. 無有一空而不有. 空時

擧體空. 有時一切有. 亦得還同第二空世諦

義. 第三階一取一捨. 碩乖食栗. 取用案爪. 從

來二諦. 不成案爪義. 從來有二理各別. 豈得

稱爲案爪二諦. 今始得用此義. 以唯是一爪

本非出沒. 譬如唯是一道非有非無. 而爪用

中有時而出. 有時而沒. 譬二諦用. 或時說俗.

或時說眞. 所以始是案爪義. 此譬亦小分之

說. 爪沒時不出. 出時不沒. 今無有有時不空.

空時不有. 此處不齊. 不得擧出沒爲譬. 今出

無別出. 還是沒者出. 沒無別沒. 還是出者沒.

故空無別空. 說有者爲空. 有無別有. 說空爲

經數: 一八五三

經名: 大乘玄論卷第二

頁數: 二五

上	欄

有故也. 次周□明三崇二諦. 一不空假二空

假三假空. 空假者. 開善等用. 假空者. 四重二

諦中初重二諦. 雖空而宛然假. 雖假而宛然

空. 空有無□. 問若假空者. 假生不生時. 爲當

不於實生不假生耶. 答不生有三種. 若假生

不生. 此無性實生義. 二者自有假生不生不

於假生爲世諦中道. 用眞諦之假爲世諦中.

三者明假生卽不生. 安不生置眞諦. 若不生

不滅合論有三種不生不滅. 一者不性生滅

明於俗諦. 二者不假生滅明眞諦. 三者俗諦

爲有故明不生. 眞諦無故明不滅. 二諦合論

故言不生不滅

大乘玄論卷第一終

大乘玄論卷第二

胡吉藏撰

八不義有六重

第一辨大意  第二明三種中道  第三論

智慧中道  第四雜問  第五論單遍諸句

第六明不有有

第一辨大意者. 八不者蓋是諸佛之中心. 衆

聖之行處也. 故華嚴經云. 文殊法常爾. 一切

無畏人. 一道出生死. 更無異趣也. 卽是論初

八不. 故□貫衆經橫通諸論也. 故經云. 不一

亦不二. 不常亦不斷. 不來亦不出. 不生亦不

滅也. 又經中明百非. 非與不及無. 三名亦得

通目一法. 亦不無其異. 不得一向一種. 後別

中	欄

明之. 異者如不有非有及與無有. 不得不異

義. 如食無食. 則未曾有食. 若言不食. 則非

是無食. 故知有異也. 雖異而爲洗諸法. 卽明

三字不異. 還是一意. 以八不洗除. 盡淨諸法.

故經中具有百非. 卽還是百不百無等. 故多

有所關義. 所以□入群經之深奧. 橫通諸論

之廣大也. 明經之深處卽是八不. 不則不於

一初法也. 以不而明義. 故知. 其深奧也. 如成

論等釋. 雖言百非百不及與絶等. 而有理存

焉. 謂得還成失. 卽是小乘觀行有所得. 不離

斷常心. 非關經之深遠也. 今明. 以不而爲義.

義卽該廣也. 言□者謂之縱. 縱只是深. 卽經

之深旨. 如言非不無等. 亦復不於無等. 經之

深處也. 橫通諸論者. 橫只是廣闊之稱. 亦爲

對治藥病. 如有無相治等. 悉是橫論. 如言有

卽爲橫. 不有爲□. 亦如絶爲橫. 不絶爲□. 若

不絶爲橫. 則非絶非不絶爲□. 以不義據初.

如是深不亦於不. 何所而不不. 如言爲橫不

言爲□. 橫□亦不定. 隨而望之. 若有無斷常

相治爲橫. 病息藥除故爲□. 故以隨處得論.

而言八不□入經深者. 深義經也. 橫通諸論

者. 辨論破病用. 經未始無橫. 如三修八倒斷

常相破. 論未始不明□. 如十二門論言. 若使

無有有. 云何當有無. 有無旣已無. 知有無者.

誰豈非遠□義. 故經明深□不義. 不義不有

有故. 未始無橫. 論辨而明藥病. 藥病無而明

不. 未始無□. 不不一切. 以不明義. 豈不窮

深. 深義亦不. 卽是菩薩觀行. 若謂有此深遠.

卽是聲聞觀也. 然不義. 非止入經深. 亦廣明

下	欄

衆行. 行波若之因. 會涅槃之果. 皆爲八不所

不. 不此深勝法. 以不而爲深義. 深義亦不也.

但釋八不名者故如. 不生者. 諸論師言. 此法

不生. 而不妨有種種釋生相也. 今明. 此不不

於生. 生本來不生. 亘十方橫. 通三世□. 一切

佛法皆同無非不生也. 如成實論師云. 眞理

名不生理境也. 今大乘義. 若有理如是生. 無

有一法是有而不生也. 若言有理存焉是不

生者. 亦應有存焉非是有. 如本有常住不生

等. 如是破心之. 今明. 諸法不生. 不生故名無

生. 無生法忍旣爾. 不生何得有滅之對生. 生

故方滅. 旣不生亦復不滅也. 以有無三時等.

□心滅相不可得. 如論破乳. 不於乳時滅. 亦

不異時滅. 具出彼論也

第二明三種中道. 成論師解八不不同. 一云

八不□是眞諦中道. 亦是眞諦也. 二云不生

不滅是中道. 卽是眞諦不有不無中道. 餘六

不是俗諦中道也. 今謂不然. 彼不解大乘論

意. 小乘義意判如此耳. 今云. 八不具三種中

道. 卽是二諦也. 但成論師解三種中道. 一世

諦中道. 二眞諦中道. 三眞俗合論中道也. 世

諦中道者. 世諦不出三假故. 依三假明中道.

一因成假不一不異明中道也. 何者一柱攬

四微爲一. 是不一而一. 四塵同成一假. 不異

而假實殊故異. 故不一一故. 不異異故. 不一

不異. 因成明中道也. 二相續不常不斷明中

道. 但相續假不同. 一云補處明續假也. 二云

前玄與後一明續假. 如識心之終想心之初

當中央爲假. 三龍光傳開善云. 明續假. 後起

經數: 一八五三

經名: 大乘玄論卷第二

頁數: 二六

上	欄

接前. 前轉作後. 卽是生至共成假也. 雖三師

說不同. 而相與續故不斷滅故不常. 不斷不

常明相續中道也. 三相待假明中道. 卽是有

開避相待. 如色心等法. 名爲通待. 亦名定待

也. 如長短君臣父子等法. 短不自短. 形長故

短. 長不自長. 形短故長. 如此相奪待. 乃至君

臣父子等. 名爲別待. 亦名不定待也. 通別雖

殊. 悉是相待假明中道. 假而非眞. 稱當於理

故非虛. 非眞非虛. 通明世諦中道也. 眞諦中

道. 無名無相. 寄名相待. 眞待眞無故. 無表非

無. 亦復非有. 非有非無名眞諦中道也. 眞俗

合中道者. 如俗諦言有. 有非實有. 眞諦名無.

無非定無. 非有非無名爲兩合中道也. 梁武

帝. ○開善寺藏法師令作義疏. 法師講務無

閑. 諸學士共議. 出安城寺開公安樂寺遠子.

令代法師作疏. 此二人善能領語. 精解外典.

聽二遍成就十四卷. 爲一部上. 簡法師. 法師

自手執疏讀一遍. 印可言之. 亦得去送之. 此

疏云. 二諦中道云何談物耶. 以諸法起者未

契法性也. 旣未契故有有. 則此有是妄有. 以

其空故是俗也. 虛體卽無相. 無相卽眞也. 眞

諦非有. 非無而無也. 以其非妄有故. 俗雖非

有非無而有. 以其假有故也. 與物擧體卽眞

故非有. 擧體卽俗故非無. 則非有非無眞俗

一中道也. 眞諦無相故非有非無. 眞諦中道

也. 俗諦是因假. 卽因非卽果故非有. 非不作

果故非無. 此非有非無俗諦中道也. 龍光作

三種中道. 與開善作三種中道. 言方少異. 綽

師有二體. 藏師一體. 而意趣是同. □是有所

中	欄

得. 終恐不離斷常. 須一一破之也. 先破俗諦

中道. 汝因成中道. 假名不一一. 實法不異異.

且問. 不異異爲是二名□二法爲□一法. 若

謂汝四塵是異異目四塵. 四塵其實有異. 何

得言不異異. 不異之名. 復可得安假上耶. 汝

言. 假名不二一. 名□假不得目實. 實名不一.

只見兩名□二法. 云何是中道. 若二名名二

法而名爲中道. 總別二名名二法亦應中道.

色心二名名二法亦應是中道. 若言色心異

故不辨中者. 如三聚成假. 寧得假實明中道

耶. 若言相成故名中道者. 色心相因故亦得

論中也. 又汝言不一不異爲中者. 不一除四

塵. 不異除假名. 除假除實. 以何爲中. 兩除則

無物. 不可名大虛爲中. 故安中無所. 故虛妄

說也. 破開善義. 汝言有. 卽此有是妄有. 旣言

妄有有. 箇妄有法. 那得是中道. 妄有則顚倒

之別名. 故非中道也. 又言. 卽因非卽果故非

有. 非無作果故非無. 此非有非無俗諦中道

者. 此是何物中道. 可非似小兒戱耶. 睹百草

之中. 非關佛法之中. 正是外道義也. 百論云.

迦毘羅弟子. 誦僧□經云. 泥團非卽甁故非

有. 非不作甁故非無. 非有無爲中道. 若爾豈

非正是僧□義耶. 次破相續中道. 續假雖有

三說. 人所盛用. 後起接前義也. 問無常念念

不住. 豈得轉前作後後起續前令前不滅義.

彼答云. 有爲法有二義. 一念念滅不論續. 二

應滅而不滅論相續假也. 今謂不然. 若言應

滅而不滅者. 亦應應有而不有. 而諸法無非

有新新生滅. 如居士經云. 卽生卽老卽死. 寧

下	欄

有應滅而不滅. 擧體遂不滅者. 復誰滅耶. 若

擧體滅者. 復誰在不滅耶. 而滅者刹那念念

□滅. 不曾不滅. 不滅者□不滅. 只見斷常兩

片. 何得中道. 彼謂. 一法有此滅不滅二義. 故

得明中道也. 今謂. 不然. 一法有滅有不滅義

者. 滅義邊無有一法不滅. 擧體消亡. 何處有

不滅義. 辨相續假耶. 又汝爲是一法爲中. 爲

是二名爲中. 若二名爲中. 二名□何物. 爲目

二法爲目一法. 若二名目二法. 只見兩名兩

法. 何得是中耶. 若二名□一法. 只見一法上

有兩名. 如童子上眼目二名. 寧得是中道耶.

汝言安何處一法有滅不滅義. 安一法上. 一

法是何物. 是心是虛空. 是心者. 心是事有故

非中也. 應滅不滅. 兩義復相違. 故非中也. 若

一名名中者. 如色一名. 名一色亦應是中道.

如向無與向有二義上兩名目者. 只見二名

□二義. 不見中道. 若兩除則無所. 無所何爲

中也. 次破相侍假明中. 彼云. 因成假爲體. 相

續爲用. 相侍爲法立名. 若言假故不眞不眞

是虛稱當於理不虛者. 此假虛是當理. 當理

故不虛. 以何言耶. 若言外道說爲虛故不此

虛者. 他假不當稱理. 汝假當理之假虛. 不虛

不眞安何處耶. 又若約長短明中者. 亦不然.

以五尺爲短一丈爲長. 長者在長不在於短.

短自在短不在於長. 只見長短兩片. 中名出

何處耶. 若長自長長則不須短者. 亦應只用

長成於中. 若不爾者. 二物共爲一長. 二物共

長. 定是誰長耶. 又言不短不長不彼不此名

爲中者. 此則成兩除. 則無所. 無所何名爲中.

經數: 一八五三

經名: 大乘玄論卷第一

頁數: 二七

上	欄

如是應廣破. 如論品品悉破相待. 自現於文

中. 如燃可燃品中破也. 次破眞諦中道. 彼云.

眞不生不滅無相無名. 所以寄名名眞. 無而

非無. 有而非有. 寄名名中道也. 今云不然. 若

言眞無名寄名名眞爲中者. 有能寄有所寄

以不. 若有所寄卽有所名物. 若無所寄非能

非所者. 則無眞理. 則同邪見也. 若言眞是世

諦假名寄名眞諦者. 世諦虛假. 何者爲眞. 眞

名爲實. 世諦色虛. 何得名實. 又眞諦絶名. 何

勞須寄名. 名若可寄. 則不應絶. 絶則不須寄

也. 又行人尋眞得眞. 得云何名中道. 若寄名

名眞. 所寄之理不可寄者. 只不可寄是名. 何

謂是無名也. 若寄名□眞. 眞理無名無相者.

亦不應言智會眞. 眞不被會故. 亦無人會眞

斷結. 若言實理可會者. 亦應實理有名. 若言

世諦有中眞理無中不中. 此乃是世諦中道.

眞理無中. 云何言眞諦中道. 開善義. 本言虛

體則無相無相是眞諦者. 虛是俗理. 無相是

眞理. 旣有二理. 卽是二物. 云何是中道也. 又眞

理非有非無而無也. 此而無之無. 非無爲無.

旣言非無. 那是無. 若言對有之無. 此無是偏

無. 故非中也. 次破合二諦辨中道. 彼言. 世諦

言非無眞諦言非有. 非有非無合明中道也.

今謂不然. 旣言兩捨. 何名中道. 又非無則是

有世諦. 非有只是眞諦無. 兩名兩處. 兩名兩

處不同. 何得名中道耶. 開善義. 本云. 擧體卽

眞故非有. 擧體卽俗故非無. 則非有非無眞

俗一中道也. 今云不然. 旣言擧體卽眞. 卽是

無相. 無名則失俗. 復有何物而言相卽. 非有

中	欄

非無爲中道耶. 故雖有三種中道. □之無所

無當. 故但有語言. 非佛法中道也. 次破地論

中道. 彼云. 阿梨耶識本來不生不滅. 古今常

定. 非始非終. 但違眞故起妄想. 故. 彼云. 六

識熾惱. 隨覆梨耶名爲如來藏. 後修十地之

解. 分分斷除妄想六識. 六識旣盡. 妄想之解

亦除. 顯眞成用名爲法身. 譬如風起雲除風

息皎日獨朗. 法身旣顯. 有諸應能. 所以不生

現生. 不滅現滅不因不果. 因果等諸用非一.

故經云. 佛眞法身猶如虛空. 應物現形如水

中月也. 今謂不然. 法身本有. 爲何因可得. 若

爲因得則非本有. 無因則同外道義. 若言本

有. 何以名中道耶. 又本來有此四句百非淸

淨法. 自隨遣顚倒. 那急爲煩惱所覆. 後修得

十地之解. 尙能遣煩惱. 本來常定法身. 不能

遣之. □成未之修解□惑. 本卽不能未亦不

能也. 今大乘無所得義. 約八不明三種中道.

言方新舊不同. 而意無異趣也. 山中師對寂

正作之. 語待不語不語待語. 語不語□是相

待假名. 故假語不名語. 假不語不名不語. 不

名不語不爲無. 不名語不爲有. 卽是不有不

無世諦中道. 但相待假故. 可有說生可無說

滅. 故以生滅合爲世諦也. 眞諦亦然. 假不語

不名不語. 假非不語不名非不語. 不名非不

語. 不爲非不無. 不名不語. 不爲非不有. 則是

非不有非不無眞諦中道也. 相待假故. 可有

說不滅. 可無說不生. 卽是不生不滅故合爲

眞諦也. 二諦合明中道者. 假語不名語. 假不

語不名不語. 非語非不語. 卽是非有非不有

下	欄

非無非不無二諦合明中道也. 生滅不生滅

合明. 類此可尋也. 今明. 必須對他故起. 他有

有可有. 則有生可生. 有滅可滅. 有生可生. 生

是定生. 有滅可滅. 滅是定滅. 生是定生. 生

在滅外. 滅是定滅. 滅在生外. 生在滅外. 生

不待滅. 滅在生外. 滅不待生. 生不待滅. 生

則獨存. 滅不待生. 滅則孤立. 如斯生滅. 皆是

自性. 非因緣義宗也. 今則不爾. 無有可. 以

空故有. 無生可生. 亦無滅可滅. 但以世諦故.

假名說生滅. 假生生非定生. 假滅滅非定滅.

生非定生滅外無生. 滅非定滅生外無滅. 滅

外無生由滅故生. 生外無滅由生故滅. 由滅

故生. 生不獨存. 由生故滅. 滅不孤立. 此之生

滅. 皆是因緣假名. 因緣生生而不起. 所以不

生. 因緣滅滅而不失. 所以不滅. 故不生不滅

名爲世諦中道也. 餘句例之可尋. 不復具出

也. 次明. 對世諦有生滅故. 名眞諦不生不滅.

所以空有爲世諦假生假滅. 有空爲眞諦假

不生假不滅. 此不生不滅. 非自不生不滅. 待

世諦假生滅. 明眞諦假不生滅. 世諦假生滅

旣非生滅. 眞諦假不生滅亦非不生滅. 故非

不生非不滅爲眞諦中道也. 餘句不例之可

知也. 次明二諦合中道者. 有爲世諦有生有

滅. 空爲眞諦不生不滅. 此不生滅. 卽是生滅

不生滅. 此生滅. 卽是不生滅生滅. 不生滅生

滅. 是則非生滅. 生滅不生滅. 是卽非不生滅.

故非生滅非不生滅. 是二諦合明中道也. 生

滅旣爾. 餘句應例可解也. 又論釋不常不斷.

文言. 有人不受不生不滅. 而信不常不斷也.

經數: 一八五三

經名: 大乘玄論卷第二

頁數: 二八

上	欄

成實師釋文云. 以相續故常. 念念生滅不自

顧爲斷. 以見斷常故. 所以不信不常不斷. 須

廣破. 如前說也. 論言. 有人不受不生不滅. 而

信不常不斷者. 一云. 不受不生不滅者. 卽是

悟不生不滅. 而於不常不斷等未悟故. 言而

信不常不斷. 以見有斷常故也. 二云. 長安影

法師云. 非是不信不常不斷. 但自有人得悟

不同. 解心未遍. 雖知諸法不生不滅. 而未悟

不常不斷. 如前說也. 今謂. 諸法究竟不生. 理

自不滅. 以不生故. 何得有常. 以無常故. 何得

有斷. 若望論文後解爲勝. 文言. 雖聞不生不

滅與不常不斷. 猶謂四門成諸法故也. 若例

者. 雖聞不生不滅. 猶謂六門成諸法者未悟

也. 故大品經相行品云. 行亦不受不行亦不

受. 行不行亦不受. 非行非不行亦不受. 不受

亦不受也. 又似如成論賢聖品云. 知不作者

不信作等. 是名上人也. 不常不斷者. 若以有

爲有則常是實常. 斷是實斷也. 今以空故有.

常不名常. 斷不名斷. 世諦假名說有常有斷.

假常不可常. 假斷不可斷. 卽是不斷不常世

諦中道也. 不一不異者. 然不一或可對二乃

至百千等. 而言對不異者. 異一之外二三等

悉是異. 謂有一異也. 但成論師明假實. 有一

異義. 若以有故有. 卽是實一異. 如前破也. 亦

如論說. 若言有一. 不應爲諸法成. 以不一故.

如手足等諸分成身. 何得言異相. 異相亦不

可得. 故論破云. 若一者不應芽莖等別. 若謂

穀有可芽葉等別異者. 等是異相. 何不名樹

等芽葉耶. 故知不異. 亦復不一故. 諸法本來

中	欄

不生. 何得有一異. 但一是不一一. 異是不異

異. 假一不可爲一. 假異不可爲異. 旣無一無

異. 卽是世諦中道也. 不來不出者. 旣言不來.

則應對不去. 而言不出者. 義有所兼. 非止此

八. 則應有無量. 不來則應對有不去. 不出應

對有不入. 是互擧耳. 凡有二義. 一者示有所

兼非止有八事. 二者雖異而內有所兼者. 旣

有不來則有不去. 旣有不出則有不入. 不生

不滅不有不無等. 一切諸法相攝門也. 如成

論與外道師等所計. 或言從冥初來. 微塵世

性等來. 亦如初流水反去出離等. 今大乘明

義. 由出故去. 出卽是去. 由入故來. 入卽是

來. 若有來去說作來去者. 卽實來實去. 今明.

以空來去故不名來去. 以世諦假說來去. 雖

來不可來. 雖去不可去. 故來無所從. 去無所

至. 故金剛波若經云. 若言如來有來有去者.

是人不解佛所說義. 若言空故說來去. 則來

無所從. 去無所至. 故言如來也. 有淨名經云.

對文殊言. 不來相而來. 不見相而見. 文殊答

云. 如居士言. 來不更來. 去不更去. 若來有所

從. 則來已更來. 若去有所至. 則去已更去. 故

今來無所從. 去無所至也. 故論云. 如蛇從穴

出鳥來栖樹等. 不見有如是等相. 故知. 無有

來出也. 問八不中何故云不來不出是攝法

有所兼. 而不生不滅等非耶. 答不生不滅等

亦是攝法. 如不生則攝一切有生等皆盡. 不

滅則收一切滅無等. 此二自足收攝悉盡. 但

爲得悟者不同. 雖聞不生不滅. 而信不常不

斷. 故須說不常不斷. 欲令觀行周普故. 今不

下	欄

來不出亦然. 而言攝法者. 爲不來應對不去

出卽對入. 來出旣不對故. 以來攝去. 出攝入.

生滅旣對. 對故不言攝. 如不生外. 如是不不

生. 豈得不攝. 須得此意釋之. 可尋也. 但明對

有二義. 一者對治. 如不淨觀治貪欲慈悲治

瞋□等. 皆是相對治明對義. 二者相對名味

敵對. 如大經言. 常樂觀察諸對治門. 所謂苦

樂乃至□不□. □應對不暫不□. 而不無[&FFFF]#

切亦是攝法意也. 苦樂對義則切. 止明二法.

異外如是不攝. 若言苦不苦異苦外如是不

苦. 攝義則廣遠. 如淨不淨. 淨對穢等. 一切例

然. 皆有[&FFFF]#切意. 可尋. 不須復歷法辨也. 作三

種中道相多種勢. 意終是同. 但方言異耳. 今

二種方法作. 如前所說也. 問何故世諦假生

假滅. 眞諦假不生假不滅耶. 答有二種勢. 一

者世諦破性明性空. 卽是假生假滅. 眞諦破

假明因緣空故. 卽是假不生假不滅也. 問世

諦破性明性空. 性空爲世諦中道. 應用性有

爲世諦. 旣以假有爲世諦. 則用假空爲中道

也. 答今明. 無別有性空. 只□假爲性空. 從功

用作名. 誰能空此性. 假能空此性. 名假作性

空. 性空邊故卽是中道. 假故卽名世諦也. 二

者假生假滅. 自是不生不滅中. 假不生假不

滅. 自是非不生非不滅中. 卽是表義. 但橫

兩相望. 自是因緣義. 則遣二執也. 又攝嶺

師云. 假前明中是體中. 假後明中是用中. 中

前明假是用假中. 後明假是體假. 故非有非

無而有而無是體中. 假有不名有. 假無不名

無. 故非有非無是用中. 非有非無而有而無

經數: 一八五三

經名: 大乘玄論卷第二

頁數: 二九

上	欄

是體假. 假有不名有. 假無不名無. 是用假. 故

用中假皆屬能表之敎. 無假無中乃是所表

之理也

第三明智慧中道. 所言二智中道者. 二智是

方便慧及以實慧. 亦具三中道也. 實方便. 豈

可言方便. 豈可言非方便. 方便實. 豈可言實.

豈可言不實. 則是二慧各明中道. 實方便則

非方便. 方便實則非實. 非實非方便名爲二

慧合明中道也. 然非實非方便名爲一正觀.

非眞非俗名爲一正中. 亦得是正境故. 金光

明經云. 遊於無量甚深法性也. 但是境智. 是

則非智. 旣是智境. 是則非境. 非智非境. □然

無際. 前雖開境智. 竟無所開. 今雖泯智境. 未

曾是合也. 若能如此演說. 卽能滅諸戱論故.

亦有能說是因緣. 是故龍樹致敬也. 問何故

不例二諦三種中道. 假方便智非方便智. 假

實智非實智. 非方便非實明中道. 假非方便

智非不方便智. 假非實智非不實智. 非不方

便非不實智合明中道等耶. 答亦得. 但欲示

多種勢耳. 又明二智中道. 然諦智非前非後.

亦非一時故. 非諦非智. 諦智因緣. 假名不二

而二. 故如來內智明審潛謀密照. 外彰口吐

名諦也. 然諦非二. 亦復不一諦. 此二緣故言

二也. 如二諦中說. 而由智能諦所尋. 此智何

因而得. 亦由悟諦故生. 故諦能智所. 能所因

緣不一不二. 乃至應波若此能所則通也. 若

佛自然人. 則佛智是能諦是所. 若弟子望此

者. 佛諦能論主智所. 然此能所復何定. 智生

於境託諦則境也. 論主智能照. 境是所照. 但

中	欄

此諦則是論主所也. 佛非因非果. 而□如來

爲果. 波若非因非果. 而假名爲因. 故假名所

設差別不同. 或名生忍法忍順忍違忍無生

忍等. 十地亦名十忍. 三十心亦名三十忍. 卽

是一無量. 無量一等也. 然二諦明中道. 諦智

因緣不一不二. 亦非前非後. 而爲前緣開因

緣前後方便之敎. 若無內智明審外照根緣.

何能吐此諦. 故智能諦所. 但佛智不空. 而已

必1由諦故. 發諦能智所. 是論主. 只悟諦能

爲智所智所見諦能. 能所不一不異. 二諦旣

論中道. 在智亦名中道. 觸事悉得也. 但波若

非因非果. 非佛非菩薩. 故假名佛菩薩. 佛菩

薩所行名爲因. 名爲波若. 菩薩佛所行名爲

果. 名爲薩波若. 故無差別差別. 說因爲十地.

始則歡喜. 終乎法雲. 五忍三十心非是□論

也. 至論波若. 非言可名. 非能非所. 第一義中

行爲無學所行. 諸佛 能行. 行亦不受. 不行亦

不受. 行不行亦不受. 非行非不行亦不受. 不

受亦不受. 能說是因緣. 正明二智中道. 能說

是佛智. 能說於因緣八不正敎也. 又言. 是論

主稟佛正經生智. 智所諦能. 論主得悟生智.

智能論所. 能造論申經故. 佛與論主. 師弟相

成. 其道無異. 卽是入如來室坐如來座也. 論

主歸敬. 佛能說因緣正經. 稟學得解. 解由於

佛. 今申經造論. 歸敬三寶. 殊於外道. 因緣之

經. 經常無所從出也. 諸說中第一者. 如來雖

復種種說法及常合道. 說小乘敎未是了義之

言. 乃是大乘之由漸也. 八不顯了究竟之說

故. 八不收束皆盡. 諸佛同此一致故言第一.

下	欄

又佛弟子說. 仙人說. 諸天說. 變化人說. 未是

第一. 今佛說因緣敎故云第一也. 二智中道.

由諦故智. 二諦中道. 由智故諦. 所以諦智智

諦. 非諦非智. 假名中道. 假意權實是因緣. 如

前說. 亦有人言. 論主能說生下論. 今亦不乖

此言. 但今謂歎佛智明審鑒達根緣. 能吐此

二諦之八不正敎. 明諸法因緣一道淸淨故.

戱論門盡. 故言爲論其意可明. 故顯佛圓智

能說誠諦之言故是智是諦. 故龍樹學佛所

爲. 智之未足故. 沒其智諦之名也. 若未應波

若. 以來應有所爲莫非戱論. 若解敎體理. 能

滅於戱論. 凡夫二乘心所行. 無非戱論. 理外

行心. 無非戱論. 應須消滅損之. 凡有三種相

對. 或時四種. 一者善惡相對. 惡是墮墜. 乖理

無出功故. 十惡爲戱論. 善是淸昇. 扶理有出

之義故. 十善非戱論. 成實論亦云. 一等四執

爲戱論. 又言. 三性中善惡非戱論. 無記是戱

論. 何者善惡二性有果可記. 故非戱論. 無記

汎言. 無得果之功故. 名爲戱論也. 今依華嚴

經云. 唯善非戱論. 惡無記□是戱論. 明惡亦

得苦果. 但非是趣向歸理得佛義故. 名爲戱

論唯善法能得佛果. 故大經云. 雖復疊華千

斤. 不如眞金一兩也. 二者有相無相相對明

之. 亦言有漏無漏相對也. 有相是分別故爲

戱論. 無相無分別故非戱論. 有相善還屬戱

論. 故大品經云. 相善不動不出不爲乘也. 故

佛藏經云. 爲人說有相法. 是衆生惡知識. 爲

衆生說無相法. 是衆生善知識. 有相乖理. 故

經云. 寧起五逆. 一念不起有相心. 經所以作

經數: 一八五三

經名: 大乘玄論卷第二

頁數: 三○

上	欄

此語者. 明相心傷理大故所以重. 實是兩罪

盡重. 而起五逆者. 五逆但損惱身. 而不妨心

用. 得近理義. 有相心傷理故. 無得近理義故

心相善. 比丘則遠離於佛. 所以相心現前. 定

無波若義也. 五逆事雖起. 而不妨用心見理

義也. 有漏卽有相. 無漏則是無相. 有漏之善.

唯得三有果報. 未能出離生死. 正是不動不

出. 故名戱論. 無漏之法. 破裂生死. 故不名

戱論也. 又地攝成數等師. 恐落心相善比丘

宗彼聞之驚怖. 而聽大乘無所得宗. 人見此

意耳. 彼師徒無有覺此意也. 三者一異相對.

雖言有相是戱論無相非戱論. 若是有相異

無相便是戱論. 見相無相不異. 乃名非戱論.

乃至善惡生死涅槃解惑等. □類然. 故大經

云. 明與無明. 凡夫謂二. 智者了達其性無二

也. 故大品經三慧品云. 諸有二者名有所得.

無有二者名無所得也. 又大經云. 有所得者.

無道無果. 無所得者. 有道有果也. 若以異爲

非. 不二爲是. 此則不識不二. 還成戱論. 復須

遣之. 無一無二故. 有時就四法辨行四句. 是

戱論. 不行四句. 則非戱論也. 故反折論云. 若

言諸法有. 是增益謗. 若言諸法無. 損減謗. 若

言諸法亦有亦無. 是相違謗. 若言諸法非有

非無. 是戱論謗. 若言諸法非非有非非無. 是

無□愧謗也. 故思益經云. 一切法邪. 一切法

正也. 又大品經云. 菩薩無方便. 行色無常苦

等. □是戱論. 故凡厥有所得行心. 於波若紛

然乖則戱論師也. 故因緣門中一不可得. 二

亦不可得. 亦一亦二非一非二非不一非不

中	欄

二. 皆不可得也. 如五句三昧. 不與二乘共廣

大之用也. 故四對此三. 無出無離. 何者諸有

所得. 別有住處論其出. 今謂. 本自不住. 今亦

無出無住. 無出故非戱論. 若言有戱論可滅

是無戱論. 亦是戱論. 亦是戱論故今明. 八不

不戱論. 非止滅戱論. 不戱論亦滅. 滅者非是

小乘斷德之滅. 此是大乘摩訶衍淨悟. 諸法

本來不生. 今亦不滅. 畢竟淨名滅故言善也.

故戱論無戱論論. 因緣具足. 方便假名不一

不二一道平等. 戱論之善. 是善巧權行故名

善. 善者能也. 問戱論不戱論等皆滅. 卽前來

所明記無記乃至二不二善惡等. 望道悉非

者. 戱論旣非. 不戱論亦是戱論也. 答須識之.

只八不不二善是非戱論. 若是不二還成戱

論. 非謂不二不戱論. 自非八不不者. 則戱論

不滅也. 何異絶絶絶不絶. 卽無絶無不絶. 豈

可以言言絶不絶耶

第四雜問難問. 八不明中假二諦. 自心所作

有出處耶. 答有文有理. 文則八不. 處處經論

散出. 但菩薩瓔珞本業經下卷云. 二諦義者.

不一亦不二. 不常亦不斷. 不來亦不去. 不生

亦不滅也. 又大經二十五師子吼品云. 十二

因緣不生不滅不常亦不斷不一不二不來不

去非因非果. 與中論次第小異. 而意同也. 理

則二諦是敎. 故假生假滅等是世諦. 假不生

假不滅是眞諦. 故具明中假義也. 問八不是

不生不滅等. 敎不生不滅. 爲理不生不滅之

不生不滅等耶. 答具含兩不生不滅等. 但理

爲正敎則傍也. 問何以知之. 答彼經中烈八

下	欄

不竟云. 而相卽聖智無二. 故是諸佛菩薩智

母也. 大經云. 涅槃之體非有無. 非亦有亦無

也. 大品經相行品. 身子白佛. 諸法實相云何

有. 佛云. 諸法無所有如是有. 如是有無所有.

是事不知名爲無明也. 中論序大意云. 聞不

生不滅畢竟空便失二諦也. 又四諦品云. 諸

法雖無生而有二諦也. 故知. 具含中假. 而中

爲正宗. 二諦爲傍. 具如二諦中說也. 問八不

是佛說者. 龍樹造中論時. 卽引經中八不安

論初爲非. 答不可定判. 或賓伽引經中安處.

或可. 龍樹引經中八不序無畏論初. 故注論

者. 安中論序意初也. 而應非是釋論中八不

牽安處. 大論中. 至難處卽指中論. 爲正觀論.

如正觀論中說. 故知. 釋論中論後造也. 又亦

可. 靑目於千年中出世注中論. 或可. 引釋論

中八不. 安處中論序意也. 問釋論中指正觀

論者. 何必是中論耶. 答中論觀法品云. 正觀

論之稱. 故知. 中論是正觀論也. 故相傳云. 中

論是釋論之骨髓也. 問八不八非八無是一

是異. 答亦可一亦可異. 是一眼目異名也. 異

者八不中爲正. 故八不無對. 非等有對故異

也. 問八不中不生不滅得云爾不爲不得耶

答旣云不生不滅. 那非兩不也. 問不生復不

滅兩過Ｃ所不. 所以言兩不者. 不生復不滅

兩過Ｃ不. 故得論兩不. 不滅不生故應是兩

中也. 答雙除生滅始是正中也. 問若雙除生

滅方是正中者. 亦應生滅雙除. 唯是一不不.

答不生復不滅. 雙不於生滅. 所以一中也. 問

若雙除故一正中者. 亦應雙除二諦故一正